**III. ИЗВРШАВАЊЕ БУЏЕТА**

Члан 7.

У члану 8. став 3. мења се и гласи:

„Од плате за новембар 2014. године утврђује се основица за обрачун и исплату плата за државне службенике и намештенике у нето износу од 17.101,29 динара са припадајућим порезом и доприносима за обавезно социјално осигурање.”

Став 6. мења се и гласи:

„Од плате за новембар 2014. године утврђује се основица за обрачун и исплату плата судија, јавних тужилаца и заменика јавних тужилаца у нето износу од 29.835,87 динара са припадајућим порезом и доприносима за обавезно социјално осигурање.”

Став 10. мења се и гласи:

„Од плате за новембар 2014. године утврђује се основица за обрачун и исплату плата председника и судија Уставног суда у нето износу од 29.835,87 динара са припадајућим порезом и доприносима за обавезно социјално осигурање.”

У ставу 11. речи: „Висину основице из ст. 2, 3, 5, 6, 9. и 10. овог члана”, замењују се речима: „Висину основице из ст. 2, 5. и 9. овог члана”.

Члан 8.

После члана 11. додаје се нови члан 11а, који гласи:

„Члан 11a

Извршење расхода за финансирање формирања, складиштења, обнављања и других трошкова везаних за обавезне резерве нафте, као и инвестиција у складишта и пратећу инфраструктуру, обезбеђених на разделу Министарства рударства и енергетике и Републичке дирекције за робне резерве може се вршити до висине остварених прихода по основу накнаде за формирања обавезних резерви нафте, у складу са чланом 22. Закона о робним резервама („Службени гласник РС”, број 104/13), уколико је ниво остварених прихода мањи од одобрених апропријација”.

Члан 9.

У члану 17. став 3. речи: „најкасније до 30. јуна 2014. године”, бришу се.

Члан 10.

Члан 20. мења се и гласи:

„Члан 20.

Влада може да одлучи о отпису потраживања Републике Србије насталих по основу датих позајмица и плаћених обавеза по основу издатих гаранција привредним субјектима, као и о претварању појединих доспелих потраживања Републике Србије насталих по основу позајмица из буџета Републике Србије, у капитал дужника, а на основу предлога министарства надлежног за послове привреде”.

Члан 11.

У члану 24. ст. 2. и 3. речи: „у оквиру Раздела 19 - Министарство регионалног развоја и локалне самоуправе” замењују се речима: „у оквиру Раздела - Министарство привреде”.

У ставу 4. речи: „у оквиру Раздела 19 - Министарство регионалног развоја и локалне самоуправе” замењују се речима: „у оквиру Раздела - Министарство привреде”, а речи: „Канцеларији за сарадњу с црквама и верским заједницама” замењују се речима: „Управи за сарадњу с црквама и верским заједницама”.

Члан 12.

У члану 25. став 3. речи: „у оквиру Раздела 19 - Министарство регионалног развоја и локалне самоуправе” замењују се речима: „у оквиру Раздела - Министарство привреде”.

Члан 13.

У члану 32. додаје се став 2, који гласи:

„Износ ненаменског трансфера из става 1. овог члана, умањује се оним јединицама локалне самоуправе које су на основу одлука својих скупштина определиле део средстава за отклањање последица поплава, односно активирања клизишта на подручјима погођеним поплавама у Републици Србији, које су наступиле у мају 2014. године и иста се користе за намене предвиђене сталном буџетском резервом, у висини:

|  |  |  |
| --- | --- | --- |
| Р.бр. | ЈЈединица локалне самоуправе  ј | Изои Ј  Висина трансферних средстава опредељена скупштинском одлуком  ј  ИзИии |
| 1. | Алексинац | 3.000.000 |
| 2. | Гаџин Хан | 500.000 |
| 3. | Дољевац | 2.000.000 |
| 4. | Зрењанин | 800.000 |
| 5. | Ниш | 10.000.000 |
| 6. | Сврљиг | 1.500.000 |
| 7. | Сента | 500.000 |
| 8. | Сокобања | 1.000.000 |
| **УКУПНО:** | | **19.300.000** |

”

Члан 14.

У члану 33. речи: „министар без портфеља одређен да води Канцеларију”, замењују се речима: „директор Канцеларије”.

Члан 15.

У члану 34. став 1. број: „300.000.000”, замењује се бројем: „450.000.000”.

Члан 16.

Овај закон ступа на снагу наредног дана од дана објављивања у „Службеном гласнику Републике Србије”.